
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση για την επιδότηση του επιτοκίου κατά 80% 
των δανείων που θα χορηγηθούν από την Εθνική 
Τ ράπεζα της Ελλάδος για την κατασκευή ή την αγο¬ 
ρά 940 κατοικιών (ετοίμων ή υπό κατασκευή) σε 

άστεγες οικογένειες Ελλήνων Αθιγγάνων. 1 

Έγκριση του Ειδικού Κανονισμού Οικονομικής Διαχεί¬ 
ρισης και του Ειδικού Κανονισμού Προμηθειών του 
Οργανισμού Διαχείρισης Δημοσίου Χρέους 

(Ο.Δ.Δ.Η.Χ.). 2 

Συμπλήρωση της Δ16γ/413/4/341 /Γ/7.10.1999 απόφα¬ 
σης του Υφυπουργού ΠΕΧΩΔΕ «Συγκρότηση και 
σύσταση των Α' και Β' Μόνιμων Επιστημονικών Επι¬ 
τροπών». 3 

Συμπλήρωση της Δ16γ/301/9/236/Γ/6.7.99 απόφασης 
του Υφυπουργού ΠΕΧΩΔΕ «Συγκρότηση Μόνιμης 
Επιστημονικής Επιτροπής του ΟΑΣΠ, Υποστήρι¬ 
ξης Αντισεισμικού Κανονισμού». 4 

Κατάργηση του ξένου ιδιωτικού δημοτικού σχολείου 

του Λεόντειου Λυκείου Ν. Σμύρνης. 5 

Τροποποίηση και συμπλήρωση του Κανονισμού Εσω¬ 
τερικής Υπηρεσίας του Πρωτοδικείου Αμαλιάδας. 6 
Ορισμός μελών Πειθαρχικού Συμβουλίου Δικηγορικού 
Συλλόγου Χίου. 7 


ΑΠΟΦΑΣΕΙ Σ 

Αριθ. 12624/195 ( 1 ) 

Έγκριση για την επιδότηση του επιτοκίου κατά 80% των 
δανείων που θα χορηγηθούν από την Εθνική Τράπεζα 
της Ελλάδος για την κατασκευή ή την αγορά 940 κα¬ 
τοικιών (ετοίμων ή υπό κατασκευή) σε άστεγες οικογέ¬ 
νειες Ελλήνων Αθιγγάνων. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2362/95 «Περί κωδικός Δημοσίου Λογιστικού». 

2. Το Ν. 128/75 «Περίτροποποιήσεως καισυμπληρώσε- 


ως διατάξεων τίνων αναφερομένων ειςτηνλειτουργίατου 
χρηματοδοτικού συστήματος». 

3. Τις διατάξεις του άρθρου 22 του Ν. 2515/1997. 

4. Το Ν. 876/79 «περίτροποποιήσεως και συμπληρώσε- 
ως διατάξεων αναφερομένων εις την αύξηση της κεφα¬ 
λαιαγοράς». 

5. Το Ν. 1266/82 «περί οργάνων ασκήσεως της Νομι¬ 
σματικής Πιστωτικής και Συναλλαγματικής Πολιτικής και 
άλλες διατάξεις». 

6. Την απόφαση υπ’ αριθμ. 8613/Β.469/13.3.98 του 
Υπουργού Εθν. Οικονομίας και Οικονομικών περί στεγα- 
στικής αποκατάστασης αθίγγανων στο Δήμο Σοφάδων Ν. 
Καρδίτσας. 

7. Την ανάγκη για στεγαστική αποκατάσταση των ασθε¬ 
νέστερων ομάδων του πληθυσμού, αποφασίζουμε: 

1. Εγκρίνουμε με χρέωση του λογαριασμού του Ν. 
128/75 την επιδότηση του επιτοκίου κατά 80% των δανεί¬ 
ων που θα χορηγηθούν από την Εθνική Τράπεζα της Ελ¬ 
λάδος για την κατασκευή ή την αγορά 940 κατοικιών (ετοί¬ 
μων ή υπό κατασκευή) σε άστεγες οικογένειες Ελλήνων 
Αθιγγάνων. 

2. Η διάρκεια των ανωτέρω δανείων θα είναι 15 χρόνια, 
το δε ύψος τους δεν θα υπερβαίνει τα 15.000.000 δρχ. κα¬ 
τά δανειοδοτούμενο νοικοκυριό ούτε τις 120.000 
δρχ./τ.μ. με ανώτατο όριο τη χορήγηση 940 δανείων. 

3. Η επιδότηση του επιτοκίου, το οποίο δεν θα υπερβαί¬ 
νει το ελάχιστο επιτόκιο χορήγησης στεγαστικών δανεί¬ 
ων, θα παρέχεται καθ’ όλη τη διάρκεια των δανείων, θα 
διακόπτεται δε οριστικά εφόσον οφείλονται περισσότε¬ 
ρες από πέντε (5) ληξιπρόθεσμες εξαμηνιαίες δόσεις. 

4. Για τα ανωτέρω δάνεια (κεφάλαιο - τόκοι) θα παρα¬ 
σχεθεί η εγγύηση των Ελληνικού Δημοσίου σύμφωνα με 
όσα ορίζονται από τις σχετικές διατάξεις. 

5. Σε περίπτωση που διαπιστωθεί ότι το ακίνητο δεν χρη¬ 
σιμοποιείται για ιδιοκατοίκηση και νοικιάζεται σε τρίτους 
το δάνειο θα επιστρέφεται στο σύνολο του εντόκως με 
επιτόκιο ίσο με το επιτόκιο χορήγησης του. Ο ανωτέρω 
όρος ισχύει για δεκαπέντε (15) χρόνια από τη λήψη της 
πρώτης δόσης του δανείου. 

6. Δικαιούχοι των δανείων είναι οικογένειες Ελλήνων 
Αθίγγανων, οι οποίες διαβιούν μόνιμα σε Δήμους της Χώ¬ 
ρας. 

Η ανακήρυξη των δικαιούχων γίνεται από τις αντίστοι¬ 
χες δημοτικές αρχές βάσει κριτηρίων. 

7. Η ανέγερση των κατοικιών θα υλοποιείται σε οικόπε¬ 
δα που διαθέτουν οι Δήμοι - ή σε οικόπεδα ιδιοκτησίας 
των αθίγγανων. 

8. Κάλυψη δαπάνης 

Η προκαλούμενη δαπάνη θα βαρύνει το λογ/σμό του Ν, 
128/75 ο οποίος δημιουργείται από παρακράτηση επίτων 
χορηγήσεων των Πιστωτικών Ιδρυμάτων με σκοπό την 
επιδότηση επιτοκίου χορηγήσεων δανείων. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάςτου και για το λόγο 
αυτό τυχόν επιβάρυνση του Κρατικού Προϋπολογισμού 
δεν μπορεί να εκτιμηθεί. 

9. Η απόφαση αυτή να δημοσιευθεί στην .Εφημερίδα 
της Κυβερνήσεως. 

Αθήνα, 27 Μαρτίου 2000 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

-♦- 

Αριθ. 2/8879/0094 (2) 

Έγκριση του Ειδικού Κανονισμού Οικονομικής Διαχείρι¬ 
σης και του Ειδικού Κανονισμού Προμηθειών του Ορ¬ 
γανισμού Διαχείρισης Δημοσίου Χρέους (Ο.Δ.ΔΗ.Χ.). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 9 του Ν. 2628/98 «Σύσταση Νομικού 
Προσώπου δημοσίου δικαίου με την επωνυμία «Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.)» και άλ¬ 
λες διατάξεις» (ΦΕΚ Α' 151). 

β) Του Ν.Δ/τος 496/74 «Περί Λογιστικού των Ν.Π.Δ.Δ.» 
(ΦΕΚ Α'204). 

2. Τον καταρτισθέντα από το Δ. Σ. του Ο.Δ.ΔΗ.Χ. Ειδικό 
Κανονισμό Οικονομικής Διαχείρισης, καθώς και τον Ειδι¬ 
κό Κανονισμό Προμηθειών (πράξη αρ. 24/28.1.2000). 

3. Την αριθ. 1107147/1239/006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ Β' 922) όπως συμπλη¬ 
ρώθηκε με την αριθ. 2068230/7508/0004/16.10.98 όμοια 
(ΦΕΚ ΒΊ123). 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού 
ούτε του προϋπολογισμού του Ο.Δ.ΔΗ.Χ., αποφασίζου¬ 
με: 

Εγκρίνουμε τον καταρτισθέντα από το Δ.Σ. του 
Ο.Δ.ΔΗ.Χ. Ειδικό Κανονισμό Οικονομικής Διαχείρισης κα¬ 
θώς και τον Ειδικό Κανονισμό Προμηθειών που έχουν ως 
ακολούθως: 

Α. ΕΙΔΙΚΟΣ ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
ΤΟΥ Ο.Δ.ΔΗ.Χ. 

Άρθρο 1 

Διαχείριση της περιουσίας του Οργανισμού 

Η διοίκηση και διαχείριση της περιουσίαςτου Ο.Δ.ΔΗ.Χ. 
ασκείται από το Διοικητικό Συμβούλιο του Οργανισμού, 
το οποίο αποφασίζει για κάθε πράξη διαχείρισης της πε¬ 
ριουσίας του, σύμφωνα με τους εκάστοτε ισχύοντες κα¬ 
νονισμούς αυτού. 


Άρθρο 2 

Έσοδα του Οργανισμού 

Πόροι του Οργανισμού είναι οι υπό του άρθρ. 9 του Ν. 
2628/98 προβλεπόμενοι, οι οποίοι καταχωρούνται ως 
έσοδα του στα οικεία βιβλία. 

Ο Οργανισμός για την εξυπηρέτηση των αναγκών του 
τηρεί: 

Λογαριασμό διαθεσίμων κεφαλαίων Λογαριασμό ταμει¬ 
ακής διαχείρισης. 

Ο λογαριασμός διαθεσίμων κεφαλαίων τηρείται στην 
Τράπεζα της Ελλάδος. Ο λογαριασμός ταμειακής διαχεί¬ 
ρισης τηρείται σε οποιαδήποτε Τράπεζα, κατόπιν σχετι¬ 
κής απόφασης του Διοικητικού Συμβουλίου του Οργανι¬ 
σμού. 

Άρθρο 3 

Δαπάνες Οργανισμού 

Οι δαπάνες του Οργανισμού αφορούν ιδίως: 

1. Την καταβολή αποδοχών, υπερωριών , ασφαλιστι¬ 
κών εισφορών υπέρ Οργανισμών, εξόδων κίνησης και 
λοιπών αποζημιώσεων στο προσωπικό που υπηρετεί 
στον Οργανισμό, καθώς και την καταβολή αποζημίωσης 
στον Πρόεδρο, μέλη και Γραμματέατου Διοικητικού Συμ¬ 
βουλίου. 

2. Την πληρωμή ενοικίων και κοινοχρήστων του ακινή¬ 
του που στεγάζεται ο Οργανισμός, καθώς και την ασφά¬ 
λιση κτιρίων, επίπλων, κ.λπ. 

3. Την κάλυψη λειτουργικών εξόδων (προμήθεια γραφι¬ 
κής ύλης, φωτισμός, θέρμανση, τηλεφωνικά, ταχυδρομι¬ 
κά και τηλεγραφικά έξοδα, λοιπές προμήθειες αναλωσί¬ 
μων υλικών, κ.λπ.). 

4. Την εκπαίδευση και επιμόρφωση του προσωπικού. 

5. Την επισκευή και συντήρηση κτιρίων, εγκαταστάσε¬ 
ων, επίπλων, μηχανημάτων, οργάνων και σκευών. 

6. Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελτίω¬ 
ση και επέκταση αυτών. 

7. Τις συνδέσεις και συνδρομές με εταιρείες παροχής 
ηλεκτρονικών συστημάτων παρακολούθησης αγορών 
(ΒΙοοΓπόθΓρ, ΒΕΙΠΈΗδ, κ.λπ.), καθώς και με Τράπεζες 
πληροφοριών. 

8. Την προμήθεια επίπλων, σκευών και λοιπών ειδών 
εξοπλισμού. 

9. Την οργάνωση και συμμετοχή σε συνέδρια, διαλέξεις 
και παρουσιάσεις στην ημεδαπή και αλλοδαπή. 

10. Την έκδοση εντύπων (βιβλία, περιοδικά, δελτία, 
κ.λπ.). 

11. Τη δημοσίευση ανακοινώσεων σε έντυπο και ηλε¬ 
κτρονικό τύπο. 

12. Την προμήθεια βιβλίων και λοιπών εντύπων, καθώς 
και τις συνδρομές σε εφημερίδες, περιοδικά και εξειδι- 
κευμένα έντυπα. 

13. Τις δημόσιες σχέσεις (έξοδα δεξιώσεων, γευμάτων, 
φιλοξενίας, κ.λπ.). 

14. Ο,τιδήποτε άλλο κρίνεται αναγκαίο για την εν γένει 
οργάνωση και λειτουργία του Οργανισμού. 

Άρθρο 4 

Έγκριση Δαπανών 

1. Η έγκριση των πάσης φύσεως δαπανών του Οργανι¬ 
σμού γίνεται ως ακολούθως: 

Μέχρι 100.000 δραχμές με γραπτή εντολή του Γενικού 
Διευθυντή ή του Αναπληρωτή Γενικού Διευθυντή. 

Από 100.000 μέχρι 4.000.000 δραχμές με γραπτή εντο¬ 
λή του Γ ενικού Διευθυντή. 

Άνω των 4.000.000 δραχμών με γραπτή εντολή του Γε¬ 
νικού Διευθυντή, ύστερα από προηγούμενη έγκριση του 
Διοικητικού Συμβουλίου. 

2. Κατ’ εξαίρεση οι δαπάνες των περιπτώσεων 1,2 και 3 
του άρθρου 3 του παρόντος Κανονισμού, ανεξαρτήτως 
ποσού, εγκρίνονται από το Γενικό Διευθυντή και τούτου 
ελλείποντος, απουσιάζοντος ή κωλυομένου από τον Ανα¬ 
πληρωτή Γενικό Διευθυντή. 

3. Η διαδικασία διενέργειας προμηθειών ακολουθεί τα 
προβλεπόμενα στον Ειδικό Κανονισμό Προμηθειών του 
Οργανισμού. 

Άρθρο 5 

Αναγνώριση, εκκαθάριση και 
εντολή πληρωμής των Δαπανών 

1. Η αναγνώριση και εκκαθάριση των δαπανών του Ορ¬ 
γανισμού, γίνεται από το Γ ραφείο Διοικητικής Υποστήρι¬ 
ξης και Γραμματείας, με τη συγκέντρωση των παρακάτω 
δικαιολογητικών: 

α. Την έγκριση της δαπάνης. 

β. Το κατά περίπτωση απαιτούμενο νόμιμο φορολογικό 
στοιχείο. 

γ. Το κατά περίπτωση απαιτούμενο αποδεικτικό στοι¬ 
χείο πραγματοποίησης της δαπάνης. 

2. Για την πληρωμή της δαπάνης εκδίδεται χρηματικό 
ένταλμα, ο τύπος και το περιεχόμενο του οποίου καθορί¬ 
ζεται με απόφαση του Διοικητικού Συμβουλίου. 

Άρθρο 6 

Τρόπος πληρωμής των δαπανών 

1. Οι εκκαθαριζόμενες δαπάνες του Οργανισμού πλη¬ 
ρώνονται με επιταγές ή με εντολές μεταφοράς και σε βά¬ 
ρος του λογαριασμού ταμειακής διαχείρισης στην Τρά¬ 
πεζα που τηρείται ο λογαριασμός. 

2. Τα χρηματικά εντάλματα, οι επιταγές και οι εντολές 
μεταφοράς υπογράφονται από τον Γενικό Διευθυντή και 
σε περίπτωση που ελλείπει, απουσιάζει ή κωλύεται από 
τον αναπληρωτή Γ ενικό Διευθυντή ή κάποιο μέλος του Δι¬ 
οικητικού Συμβουλίου, που ορίζει το Δ.Σ. του Οργανι¬ 
σμού. 

3. Γ ια την παράδοση των επιταγών στους δικαιούχους 
απαιτείται σχετική απόδειξη είσπραξης, στην οποία θα 
αναγράφονται τα στοιχεία της επιταγής και του παρα¬ 
στατικού που εξοφλείται. 

4. Οι πόσης φύσεως πληρωμές του προσωπικού και οι 
αποζημιώσεις του Προέδρου, Μελών και Γραμματέα του 
Διοικητικού Συμβουλίου μπορεί να καταβάλλονται και με 
πίστωση Τραπεζικών λογαριασμών των δικαιούχων. 

Άρθρο 7 
Μετακινήσεις 

Για τους μετακινούμενους με οποιαδήποτε ιδιότητα 
εφαρμόζονται οι ισχύουσες εκάστοτε για τα Ν. Π .Δ.Δ. δια¬ 
τάξεις. 

Ειδικότερα για τις μετακινήσεις του Γ ενικού Διευθυντή 
απαιτείται προηγούμενη απόφαση του Προέδρου του Δι¬ 
οικητικού Συμβουλίου του Οργανισμού. 


Οι μετακινήσεις του Αναπληρωτή Γενικού Διευθυντή 
καθώς και των με οποιαδήποτε σχέση υπηρετούντων 
υπαλλήλων στον Οργανισμό γίνονται κατόπιν έγγραφης 
εντολής του Γ ενικού Διευθυντή. 

Σε εξαιρετικές περιπτώσεις επείγουσας μετακίνησης 
με προφορική εντολή, παρέχεται γραπτή έγκριση το αρ¬ 
γότερο σε δέκα (10) εργάσιμες ημέρες από την επιστρο¬ 
φή του μετακινούμενου στην έδρα του. 

Άρθρο 8 

Πάγια Προκαταβολή 

Με απόφαση του Υπουργού Οικονομικών που δημοσι¬ 
εύεται στην Εφημερίδα της Κυβερνήσεως ύστερα από 
πρόταση του Διοικητικού Συμβουλίου του Ο.Δ.ΔΗ.Χ. επι¬ 
τρέπεται η σύσταση πάγιας προκαταβολής. Με την ίδια 
απόφαση καθορίζεται το ύψος της προκαταβολής, ο δια¬ 
χειριστής της και οι ΚΑΕ σε βάρος των οποίων θα πληρώ¬ 
νονται οι σχετικές δαπάνες. Μεταξύ των δαπανών περι¬ 
λαμβάνονται οι δαπάνες μετακίνησης και οι δαπάνες δη¬ 
μοσίων σχέσεων, για τις οποίες επιτρέπεται, με απόφαση 
του Διοικητικού Συμβουλίου, η έκδοση πιστωτικών καρ¬ 
τών σε βάρος της πάγιας προκαταβολής στο όνομα του 
Προέδρου ή συγκεκριμένων μελών του Διοικητικού Συμ¬ 
βουλίου (τακτικών ή αναπληρωματικών), καθώς και συ¬ 
γκεκριμένων με οποιαδήποτε σχέση υπηρετούντων στον 
Οργανισμό υπαλλήλων, με ανώτατο όριο αναλήψεως ή 
χρεώσεως καθοριζόμενο απ’ αυτό. 

Για τη χορήγηση της πάγιας προκαταβολής εκδίδεται 
χρηματικό ένταλμα, κατά τα ισχύοντα στα ν.π.δ.δ., εκτός 
προϋπολογισμού. 

Επιτρέπεται για την πληρωμή μικροδαπανών η ανάλη¬ 
ψη χρημάτων και η δημιουργία ταμείου από τον υπόλογο 
διαχειριστή, σε βάρος της πάγιας προκαταβολής, ποσού 
δραχμών 200.000. 

Η απόδοση του λογαριασμού και η υποβολή των σχετι¬ 
κών δικαιολογητικών θα γίνεται εντός χρονικού διαστή¬ 
ματος τριάντα (30) ημερών από την πραγματοποίηση της 
δαπάνης. 

Όλες οι ανωτέρω δαπάνες, εκτός της ημερήσιας αποζη¬ 
μίωσης, αναγνωρίζονται προς πληρωμή, εφόσον καλύ¬ 
πτονται από νόμιμα παραστατικά, τα οποία υποβάλλονται 
στο Γ ραφείο Διοικητικής Υποστήριξης και Γ ραμματείας με 
αναλυτική κατάσταση θεωρημένη από τον Γ ενικό Διευθυ¬ 
ντή ή τον Αναπληρωτή Γ ενικό Διευθυντή του Οργανισμού. 

Τ υχόν επιστροφές χρημάτων κατατίθενται από τον υπό¬ 
χρεο στον λογαριασμό της πάγιας προκαταβολής. 

Άρθρο 9 
Βιβλία 

1. Ο Οργανισμός ακολουθεί υποχρεωτικά το διπλογρα¬ 
φικό λογιστικό σύστημα (άρθρ. 9 παρ. 2 του Ν.2628/98). 
Το Γ ραφείο Διοικητικής Υποστήριξης και Γ ραμματείαςτη- 
ρεί υποχρεωτικά τα ακόλουθα λογιστικά βιβλία, σύμφωνα 
με τις κείμενες διατάξεις: 
α) Γενικό Ημερολόγιο 
β) Γ ενικό Καθολικό 

γ) Βιβλίο απογραφών και ισολογισμών 
δ) Ημερολόγιο εγγραφών ισολογισμού 
ε) Μητρώο παγίων 
στ) Βιβλίο επιταγών και 

ζ) κάθε άλλο βιβλίο του οποίου η τήρηση προβλέπεται 
από τον Κ. Β. Σ. ή ήθελε κριθεί απαραίτητη. 

Επίσης για λόγους διαχειριστικής τάξης, ο Οργανισμός 
τηρεί αναλυτικά καθολικά όλωντων λογαριασμών, καθώς 
επίσης και ισοζύγια γενικού καθολικού και αναλυτικών κα¬ 
θολικών. 

2. Πέραν των ανωτέρω λογιστικών βιβλίων τηρούνται τα 
παρακάτω διοικητικά βιβλία: 

α) Βιβλίο πρωτοκόλλου (κοινό-εμπιστευτικό) 

β) Αρχείο πρακτικών Διοικητικού Συμβουλίου. 

Για τα εισερχόμενα και εξερχόμενα έγγραφα του Ορ¬ 
γανισμού, τηρείται από το Γραφείο Διοικητικής Υποστή¬ 
ριξης και Γραμματείας ανάλογο αρχείο. 

3. Τα βιβλία, αριθμούμενα, θεωρούνται από το Γενικό 
Διευθυντή του Οργανισμού ή τον αναπληρωτή του. 

Άρθρο 10 

Τρόπος Αποδόσεως των υπέρ του Δημοσίου 
και τρίτων κρατήσεων 

1. Οι διενεργούμενες κρατήσεις υπέρ τρίτων πληρώνο¬ 
νται με επιταγές. 

2. Η απόδοση των παρακρατούμενων ποσών (π.χ. πα- 
ρακρατούμενοι φόροι εισοδήματος, ασφαλιστικές εισφο¬ 
ρές, κρατήσεις υπέρ Μ.Τ.Π.Υ., κ.λπ.) γίνεται όπως ορίζε¬ 
ται από τις κείμενες διατάξεις (Νόμος φορολογίας εισο¬ 
δήματος, κώδικας τελών χαρτοσήμου, ασφαλιστική 
νομοθεσία, κ.λπ.). 

Άρθρο 11 
Προϋπολογισμός 

1. Ο προϋπολογισμός του επόμενου οικονομικού έτους 
καταρτίζεται από το Γ ραφείο Διοικητικής Υποστήριξης 
και Γ ραμματείας του Οργανισμού, συνοδεύεται από λε¬ 
πτομερή έκθεση του Γ ενικού Διευθυντή και υποβάλλεται 
τουλάχιστον δύο μήνες πριν από τη λήξη του τρέχοντος 
έτους στο Διοικητικό Συμβούλιο, προς έγκριση. 

2. Ο προϋπολογισμός περιλαμβάνει τα προβλεπόμενα 
έσοδα και έξοδα, κατά κωδικό και ονομασία του Κλαδικού 
Λογιστικού Σχεδίου Νομικών Προσώπων Δημοσίου Δικαί¬ 
ου (Π.Δ. 205/98) και καταρτίζεται σύμφωνα με τις ισχύου- 
σες διατάξεις. 

3. Κάθε εγγραφή στον προϋπολογισμό πρέπει να είναι 
πλήρως αιτιολογημένη. Ο προϋπολογισμός, μετά την 
έγκριση του από το Διοικητικό Συμβούλιο του Οργανι¬ 
σμού, υποβάλλεται στην αρμόδια Διεύθυνση του Γενικού 
Λογιστηρίου του Κράτους για έγκριση από τον Υπουργό 
Οικονομικών. 

Άρθρο 12 

Ετήσιες οικονομικές καταστάσεις 
Ισολογισμός - Απολογισμός 

1. Οι ετήσιες οικονομικές καταστάσεις είναι οι εξής: 

α) Κατάσταση Ισολογισμού Τέλους Χρήσεως. 

β) Κατάσταση Λογαριασμού Αποτελεσμάτων Χρήσεως. 

γ) Πίνακας Διαθέσεως Αποτελεσμάτων. 

δ) Κατάσταση Λογαριασμού Γ ενικής Εκμεταλλεύσεως. 

ε) Προσάρτημα του Ισολογισμού και των Αποτελεσμά¬ 
των Χρήσεως 

2. Οι καταστάσεις αυτές καταρτίζονται το αργότερο 
εντός τεσσάρων (4) μηνών από τη λήξη του διαχειριστι¬ 
κού έτους, με ημερομηνία σύνταξης την 31η Δεκεμβρίου 
εκάστου έτους και υποβάλλονται στα αρμόδια Ελεγκτικά 
Όργανα. 


3. Πριν απάτην κατάρτιση του ισολογισμού γίνεται απο- 
γραφή των στοιχείωντου ενεργητικού και παθητικού. 

4. Ο ετήσιος Ισολογισμός-Απολογισμός συνοδεύεται 
από λεπτομερή έκθεση του Διοικητικού Συμβουλίου του 
Οργανισμού για τη διαχείριση και τα αποτελέσματα των 
δραστηριοτήτων του κατά το λογιστικό έτος, καθώς και 
για τις προβλέψεις του για το μέλλον, και υποβάλλεται για 
έγκριση από τον Υπουργό Οικονομικών. 

Άρθρο 13 

Οι διατάξεις του λογιστικού των Ν. Π .Δ.Δ. εφαρμόζονται 
ανάλογα σε περιπτώσεις που δεν καλύπτονται από τον 
παρόντα Ειδικό Κανονισμό. 

Β. ΕΙΔΙΚΟΣ ΚΑΝΟΝΙΣΜΟΣ ΠΡΟΜΗΘΕΙΩΝ 

Άρθρο 1 

Ορισμός - Πεδίο εφαρμογής 

«Προμήθεια» κατά τις διατάξεις του παρόντος Κανονι¬ 
σμού είναι σύμβαση από επαχθή αιτία και έχει ως αντικεί¬ 
μενο την αγορά και την αγορά με δόσεις, τη μίσθωση, τη 
χρηματοδοτική μίσθωση με ή χωρίς δικαίωμα εξαγοράς 
αγαθών. 

Επίσης θεωρείται προμήθεια η σύμβαση ανάθεσης 
εκτέλεσης έργου, εργασιών, μελετών, τοποθέτησης, 
εγκατάστασης, συντήρησης, μεταφοράς ή και άλλων ερ¬ 
γασιών που σχετίζονται με την προμήθεια των ανωτέρω 
αγαθών, εφ’όσον όμως η αξία αυτών υπερβαίνει την αντί¬ 
στοιχη των εργασιών. 

Με τις διατάξεις του παρόντος Κανονισμού, ρυθμίζονται 
και οι συμβάσεις παροχής υπηρεσιών, έργου ή εργασιών, 
με την επιφύλαξη ισχύος των κοινοτικών διατάξεων καιτης 
περί δημοσίων έργων και μελετών ισχύουσας νομοθεσίας. 

Άρθρο 2 

Τύπος συμβάσεων - Εκπροσώπηση Ο.Δ.ΔΗ.Χ. 

α) Γιατο κύρος συμβάσεωςτου Ο.Δ.ΔΗ.Χ. με αντικείμε¬ 
νο αξίας μεγαλύτερης των τετρακοσίων χιλιάδων 
(400.000) δρχ. ή που γεννά διαρκή υποχρέωση αυτού, 
απαιτείται η κατάρτιση της να γίνει με ιδιωτικό τουλάχι¬ 
στον έγγραφο. 

β) Κάθε σύμβαση του Ο.Δ.ΔΗ.Χ. μέχρι του ποσού των 
50.000.000 δρχ. καταρτίζεται από τον Γ ενικό Διευθυντή ή 
από το ειδικά εξουσιοδοτημένο από αυτόν όργανο. Η 
εξουσιοδότηση αυτή πρέπει να είναι γραπτή και προγενέ¬ 
στερη του χρόνου κατάρτισης της σύμβασης. 

γ) Συμβάσεις ποσού άνω των 50.000.000 δρχ. καταρτί¬ 
ζονται από τον Πρόεδρο του Διοικητικού Συμβουλίου. 

Άρθρο 3 

Διαδικασίες σύναψης συμβάσεων 

α) Γ ια προμήθειες μέχρι του ποσού των 100.000 δρχ. 
ανά σύμβαση και μέχρι συμπληρώσεως του συνολικού 
ποσού των 400.000 δρχ. ετησίως κατά κωδικό αριθμό εί¬ 
δους, επιτρέπεται η κατόπιν εγγράφου εντολής του Γ ενι¬ 
κού Διευθυντή ή του Αναπληρωτή Γ ενικού Διευθυντή απ’ 
ευθείας ανάθεση. 

β) Για προμήθειες μη εμπίπτουσες στη ρύθμιση της 
προηγούμενης παραγράφου και μέχρι του ποσού των 
4.000.000 δρχ. συνολικής ετήσιας δαπάνης κατά κωδικό 
αριθμό είδους, επιτρέπεται η κατόπιν εγγράφου εντολής 
του Γ ενικού Διευθυντή απ’ ευθείας ανάθεση. 

γ) Για τις άνω των 4.000.000 δρχ. συμβάσεις απαιτείται 
εισήγηση του Γ εν. Διευθυντή προς το Διοικητικό Συμβού¬ 
λιο και απόφαση του τελευταίου, εγκρίνουσα τη διενέρ¬ 
γεια της προμήθειας, τους τυχόν απαιτούμενους ειδικό¬ 
τερους όρους και τον τρόπο διενέργειας αυτής, ως εξής: 

I. Για ποσό συνολικής ετήσιας δαπάνης μέχρι 
15.000.000 δρχ. κατά κωδικό αριθμό είδους, με απευθεί¬ 
ας ανάθεση, διαπραγμάτευση ή πρόχειρο διαγωνισμό, 
κατ’ ελεύθερη κρίση του Διοικητικού Συμβουλίου. 

II. Για ποσό συνολικής ετήσιας δαπάνης άνω των 
15.000.000 δρχ. κατά κωδικό αριθμό είδους, με διαπραγ¬ 
μάτευση, πρόχειρο ή τακτικό (ανοικτό ή κλειστό) διαγωνι¬ 
σμό, κατ’ ελεύθερη κρίση του Διοικητικού Συμβουλίου, με 
την επιφύλαξη των κοινοτικών διατάξεων. 

Άρθρο 4 

Επιτροπές Διενέργειας και Παραλαβής Προμηθειών 

Η διενέργεια και παραλαβή των προμηθειών γίνεται από 
τριμελείς επιτροπές που αποτελούνται από υπαλλήλους 
του Ο.Δ.ΔΗ.Χ. ή του Ο.Δ.ΔΗ.Χ και του Γ.Λ. Κράτους και 
ορίζονται με τους αναπληρωτές τους για διάστημα ενός 
έτους με απόφαση του Διοικητικού Συμβουλίου. Σε ειδι¬ 
κές περιπτώσεις και για συγκεκριμένη προμήθεια ή κατη¬ 
γορία προμηθειών, το Διοικητικό Συμβούλιο κατά τη κρί¬ 
ση του μπορεί με απόφαση του να συνιστά και συγκροτεί 
ειδικές επιτροπές διενέργειας και παραλαβής προμηθει¬ 
ών, μη δεσμευόμενο ως προς τον αριθμό ή την επιλογή 
των μελών. Κανείς δεν μπορεί να ορισθεί μέλος και των 
δύο επιτροπών συγχρόνως. 

Ειδικά για προμήθειες της παρ. α του άρθρου 3 του πα¬ 
ρόντος, η ανάθεση γίνεται μετά από εισήγηση υπαλλήλου 
του Γ ραφείου Διοικητικής Υποστήριξης και Γ ραμματείας, 
η δε παραλαβή από άλλον υπάλληλο του ίδιου Γ ραφείου, 
οι οποίοι ορίζονται από το Γενικό Διευθυντή ή τον Ανα¬ 
πληρωτή Γ ενικό Διευθυντή. Στην περίπτωση αυτή το σχε¬ 
τικό πρακτικό παραλαβής υπογράφεται και από ένα Διευ¬ 
θυντή Τμήματος του Οργανισμού. 

Κατά τα λοιπά και με την επιφύλαξη εφαρμογής των κοι¬ 
νοτικών διατάξεων, εφαρμόζονται ανάλογα, οι διατάξεις 
του εκάστοτε ισχύοντος Κανονισμού Π ρομηθειών του Δη¬ 
μοσίου. 

Άρθρο 5 
Μισθώσεις 

Η μίσθωση ακινήτων για τη στέγαση υπηρεσιών του 
Ο.Δ.ΔΗ.Χ. διενεργείται ελεύθερα, μετά από εισήγηση του 
Γενικού Διευθυντή και σχετική εγκριτική απόφαση του Δι¬ 
οικητικού Συμβουλίου. 

Η διαδικασία επιλογής του μισθίου και διαπραγμάτευ¬ 
σης των όρων της σύμβασης διενεργείται εντός των πλαι- 
σίων της απόφασης του Διοικητικού Συμβουλίου, από τρι¬ 
μελή επιτροπή, που αποτελείται από δύο υπαλλήλουςτου 
Ο.Δ.ΔΗ.Χ. και ένα μηχανικό της Κτηματικής Εταιρίας Δη¬ 
μοσίου (Κ. Ε.Δ.) ή του Υπουργείου Οικονομικών. Τα μέλη 
της επιτροπής, τακτικά και αναπληρωματικά, ορίζονται με 
απόφαση του Γ ενικού Διευθυντή του Ο.Δ.ΔΗ.Χ. 

Η ανωτέρω επιτροπή συντάσσει πρακτικό για την κα¬ 
ταλληλότητα του μισθίου, στο οποίο περιέχονται και οι 
επιτευχθέντες όροι της μίσθωσης και το υποβάλει στο Δι¬ 
οικητικό Συμβούλιο για έγκριση. Ο Πρόεδρος του Διοικη¬ 
τικού Συμβουλίου στη συνέχεια προβαίνει στην υπογρα¬ 
φή του μισθωτηρίου. 


Η παραλαβή και παράδοση του μισθίου διενεργείται, 
επίσης, από τριμελή επιτροπή που ορίζεται όπως παρα¬ 
πάνω. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 22 Μαρτίου 2000 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Δ16γ/129/1 /134/Γ (3) 

Συμπλήρωση της Δ16γ/413/4/341/Γ/7.10.99 απόφασης 
του Υφυπουργού Περιβάλλοντος, Χωροταξίας και Δη¬ 
μοσίων Έργων «Συγκρότηση και σύσταση των Α' και Β' 
Μόνιμων Επιστημονικών Επιτροπών. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ52/τ.Α'/25.4.83). 

2. - Τις διατάξεις του Κεφαλαίου Β' του Νόμου 2690/99 
(άρθρα 13 και 14) «Κύρωση του Κώδικα Διοικητικής δια¬ 
δικασίας και άλλες διατάξεις» (ΦΕΚ 45/τ.Α'/9.3.99). 

3. - Τις διατάξεις του άρθρου 3 του Ν. 1256/82 «Για την 
πολυθεσία, την πολυαπασχόληση κ.λπ.». 

4. - Τις διατάξεις του νέου άρθρου 29Α του Ν.1558/85 
«Κυβέρνηση και Κυβερνητικά όργανα, που προστέθηκε 
στον παραπάνω Νόμο με τις διατάξεις του άρθρου 27 του 
Ν. 2081/92, όπως αντικαταστάθηκε με το άρθρο 1 παρ. 2α 
του Ν. 2469/97 και το γεγονός ότι από τις διατάξεις της 
απόφασης αυτής δεν προκαλείται σ’ αυτό το στάδιο δα¬ 
πάνη σε βάρος των πιστώσεων του Κρατικού προϋπολο¬ 
γισμού, ούτε του προϋπολογισμού του ΟΑΣΠ. 

5. -Το αριθμ. οικ. 606/25.2.2000 έγγραφο του ΟΑΣΠ κα¬ 
θώς και την αριθμ. 11/19.1.2000 απόφαση του Διοικητι¬ 
κού Συμβουλίου του ΟΑΣΠ. 

6. - Την αριθμ.ΔΙ6γ/413/4/341 /Γ/7.10.99 απόφαση «Συ¬ 
γκρότηση και Σύσταση των Α' και Β' Μόνιμων Επιστημονι¬ 
κών Επιτροπών του ΟΑΣΠ». 

7. - Την αριθμ. Δ17α/03/99/Φ.2.2.1/96 απόφαση του Πρω¬ 
θυπουργού και Υπουργού ΠΕΧΩΔΕ «Ανάθεση αρμοδιοτή- 
τωντου Υπουργού ΠΕΧΩΔΕ στους Υφυπουργούς ΠΕΧΩΔΕ 
Χρίστο Βερελή και Θεόδωρο Κολιοπάνο», αποφασίζουμε: 

Συμπληρώνουμε την αριθμ. Δ16γ/413/4/341 /Γ/7.10.99 
απόφαση «Συγκρότηση και Σύσταση των Α' και Β' Μονί¬ 
μων Επιστημονικών Επιτροπών του Οργανισμού Αντισει¬ 
σμικού Σχεδιασμού και Προστασίας (ΟΑΣΠ)» με την προ¬ 
σθήκη ενός ακόμη μέλους στη σύνθεση της Β' Μόνιμης 
Επιτροπής Αντισεισμικών Κατασκευών και τεχνικής Σει¬ 
σμολογίας ήτοι: 

12 - Καραμπινης Αθανάσιος Πολιτικός Μηχανικός, Ανα¬ 
πληρωτής Καθηγητής Πανεπιστημίου Θράκης. 

Κατά τα λοιπά ισχύει η αριθμ.ΔΙ 6γ/413/4/341 /Γ 17 . 10.99 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2000 

Ο ΥΦΥΠΟΥΡΓΟΣ 

ΧΡ.ΒΕΡΕΛΗΣ 

Αριθ. Δ16γ/129/2/135/Γ (4) 

Συμπλήρωση της Δ16γ/ 301/9/236/176.7.99 απόφασης 
του Υφυπουργού ΠΕΧΩΔΕ «Συγκρότηση Μόνιμης Επι¬ 
στημονικής Επιτροπής του ΟΑΣΠ, Υποστήριξης Αντι¬ 
σεισμικού Κανονισμού». 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις του άρθρου 5 του Ν. 1349/83 «Σύσταση 
Οργανισμού Αντισεισμικού Σχεδιασμού και Προστασίας 
(ΟΑΣΠ) και άλλες διατάξεις» (ΦΕΚ52/τ.Α'/25.4.83). 

2. - Τις διατάξεις του Κεφαλαίου Β' του Νόμου 2690/99 
(άρθρα 13 και 14) «Κύρωση του Κώδικα Διοικητικής δια¬ 
δικασίας και άλλες διατάξεις» (ΦΕΚ 45/τ.Α'/9.3.99). 

3. - Τις διατάξεις του άρθρου 3 του Ν. 1256/82 «Για την 
πολυθεσία, την πολυαπασχόληση κ.λπ.». 

4. - Τις διατάξεις του νέου άρθρου 29Α του Ν. 1558/85 
«Κυβέρνηση και Κυβερνητικά όργανα, που προστέθηκε 
στον παραπάνω Νόμο με τις διατάξεις του άρθρου 27 του 
Ν. 2081/92, όπωςαντικαταστάθηκε με το άρθρο 1 παρ. 2α 
του Ν. 2469/97 και το γεγονός ότι από τις διατάξεις της 
απόφασης αυτής δεν προκαλείται σ’ αυτό το στάδιο δα¬ 
πάνη σε βάρος των πιστώσεων του Κρατικού προϋπολο¬ 
γισμού, ούτε του προϋπολογισμού του ΟΑΣΠ. 

5. - Το αριθμ.30625/99/3.2.2000 έγγραφο του ΤΕΕ. 

6. - Τα αριθμ. 268, 339/24.2.2000 και οικ. 606/25.2.2000 
έγγραφο του ΟΑΣΠ καθώς και την αριθμ. 11/19.1.2000 
απόφαση του Διοικητικού Συμβουλίου του ΟΑΣΠ. 

7. - Την αριθμ. Δ16γ/301 /9/236/Γ/6.7.99 (ΦΕΚ 1507/τ.Β'/ 
22.7.99) απόφαση «Συγκρότηση Μόνιμης Επιστημονικής 
Επιτροπής του ΟΑΣΠ, Υποστήριξης Αντισεισμικού Κανο¬ 
νισμού». 

8. - Την αριθμ. Δ17α/03/99/Φ.2.2.1/96 απόφαση του 
Πρωθυπουργού και Υπουργού ΠΕΧΩΔΕ «Ανάθεση αρμο¬ 
διοτήτων του Υπουργού ΠΕΧΩΔΕ στους Υφυπουργούς 
ΠΕΧΩΔΕ Χρίστο Βερελή και Θεόδωρο Κολιοπάνο», απο¬ 
φασίζουμε: 

Συμπληρώνοντας την αριθμ. Δ16γ/301 /9/236/Γ/6.7.99 
απόφαση «Συγκρότηση Μόνιμης Επιστημονικής Επιτρο- 
πήςτου ΟΑΣΠ, Υποστήριξης Αντισεισμικού Κανονισμού». 

α) Προσθέτουμε ένα νέο ακόμη μέλος στη σύνθεση των 
τακτικών μελών της παραπάνω επιτροπής ήτοι: 

18- Καραμπινης Αθανάσιος, Πολιτικός Μηχανικός, Ανα¬ 
πληρωτής Καθηγητής Πανεπιστήμιου Θράκης και 

β) Ορίζουμε τον Εμμανουήλ Βουγιούκα Πολιτικό 
Μηχ/κό, Επιστημονικό συνεργάτη του Ε.Μ.Π. και Επιμε¬ 
λητή της Ειδικής Επιστημονικής Επιτροπής Αντισεισμικής 
Μηχανικής και Τεχνικής Σεισμολογίας του ΤΕΕ, αναπλη¬ 
ρωτή του τακτικού μέλους, της προαναφερθείσης Επι¬ 
τροπής του ΟΑΣΠ, Ολυμπίας Βαγγελάτου Πολ. Μηχ/κού 
εκπροσώπου του ΤΕΕ. 

Κατά τα λοιπά ισχύει η αριθμ. Δ16γ/301/9/236/Γ/6.7.99 
απόφαση. 

Η.απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2000 

Ο ΥΦΥΠΟΥΡΓΟΣ 

ΧΡ.ΒΕΡΕΛΗΣ 


Αριθ. Ζ2/96 (5) 

Κατάργηση του ξένου ιδιωτικού δημοτικού σχολείου του 
Λεόντειου Λυκείου Ν. Σμύρνης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Νόμου 4862/1931 «Περί ξένων σχο¬ 
λείων». 

2. Τις διατάξεις των άρθρων 8 παρ. 8 του Ν. 682/77 «Πε¬ 
ρί Ιδιωτικής εκπαιδεύσεως». 

3. Τις αριθ. 11949/21.10.1918 & 36161/18.9.1918 άδειες 
ίδρυσης & λειτουργίας αντίστοιχα του ξένου Ιδιωτικού 
Δημοτικού σχολείου του Λεόντειου Λυκείου της Ν. Σμύρ¬ 
νης και την από 5.7.56 απόφαση μεταβίβασης της άδειας 
ίδρυσης & λειτουργίας του Δημοτικού σχολείου του Ερ¬ 
ρίκου Σκάσση στο Τάγμα αδελφών Μαριανών ( ΦΕΚ 
144/τ.Β/11.7.56). 

4. Τις από 12.5.1999 & 25.5.1999 αιτήσεις της «ΑΈ. Χρυ¬ 
σόστομος Σμύρνης» που αφορούν τη μη ανανέωση της 
άδειας λειτουργίας του Δημοτικού σχολείου του Λεόντει¬ 
ου Λυκείου της Ν. Σμύρνης και την από 25.5.1999 υπεύ¬ 
θυνη δήλωση του εκπροσώπου της Ιερής Κοινότητας των 
αδελφών Μαριανών. 

5. Την αριθ. Δ5/2581 Β/26.3.99 απόφαση του ΥΠΕΠΘ με 
την οποία ιδρύθηκε το 2ο ιδιωτικό δημοτικό σχολείο 
«Άγιος Διονύσιος ο Αρεοπαγίτης» & την αριθ. ΠΕ 
1481/1.7.99 απόφαση του Προϊσταμένου 2ου Γραφείου 
της Δ' Δ/νσης Α/θμιας Εκπ/σης Αθηνών με την οποία χο¬ 
ρηγήθηκε άδεια λειτουργίας του σχολείου αυτού και δεν 
ανανεώθηκε η άδεια λειτουργίας του ξένου ιδιωτικού δη¬ 
μοτικού σχολείου «Λεόντειο Λύκειο Ν. Σμύρνης». 

6. Το αριθ. 2797/1.2.2000 έγγραφο του Νομικού Συμ¬ 
βούλου του ΥΠΕΠΘ. 

7. Την αριθμ. ΣΤ5/96 (ΦΕΚ 937/14.10.1996 τ.Β') απόφα¬ 
ση του Πρωθυπουργού με θέμα: «Αρμοδιότητες Υφυ¬ 
πουργού Εθνικής Παιδείας και Θρησκευμάτων», αποφα¬ 
σίζουμε: 

Καταργούμε από το σχολικό έτος 1999-2000 το ξένο ιδιω¬ 
τικό δημοτικό σχολείο του Λεόντειου Λυκείου που λειτούρ¬ 
γησε στην περιοχή του Δήμου της Ν. Σμύρνης, αρμοδιότη¬ 
τας 2ου Γ ραφείου της Δ' Δ/νσης Α/θμιας Εκπ/σης Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2000 

Ο ΥΦΥΠΟΥΡΓΟΣ 

ΙΩΑΝ. ΑΝΘΟΠΟΥΛΟΣ 
-♦- 

Αριθ. 31652 (6) 

Τροποποίηση και συμπλήρωση του Κανονισμού Εσωτε¬ 
ρικής Υπηρεσίας του Πρωτοδικείου Αμαλιάδας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως «αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 17 του Ν. 1756/1988 εκ νέου με την πα¬ 
ράγραφο 4του άρθρου 3του Ν. 2479/1997, 

β) του άρθρου 29Ατου Ν. 1558/1985 (ΑΊ37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 186/17.2.2000 έγγραφο του Πρωτοδικεί¬ 
ου Αμαλιάδας, αποφασίζουμε: 

Τη δημοσίευση στην Εφημερίδα της Κυβέρνησης της 
αριθ. 18/1999 απόφασης της Ολομέλειας του Πρωτοδι¬ 
κείου Αμαλιάδας, σχετικής με την τροποποίηση και συ¬ 
μπλήρωση του ισχύοντος Κανονισμού Εσωτερικής Υπη¬ 
ρεσίας του Δικαστηρίου αυτού και η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Τροποποιεί και συμπληρώνει την αριθ. 24/1988 απόφα¬ 
ση του Δικαστηρίου αυτού και 

Αποφασίζει την αύξηση μιας δικασίμου στις πολιτικές 
συνεδριάσεις του Πρωτοδικείου Αμαλιάδας, δηλαδή την 
3η Πέμπτη κάθε μήνα κατά την οποία θα εκδικάζονται 
υποθέσεις ειδικής διαδικασίας, εκτός πινακίου, αρχής γε- 
νομένηςαπό 1.1.2000. 

Κρίθηκε, αποφασίστηκε και δημοσιεύτηκε στην Αμαλιά- 
δα στις 4 Νοεμβρίου 1999 έτους. 

Η Πρόεδρος Οι Δικαστές 

Αργυρώ Δριτσάκου Αικατερίνη Αντύπα 

Παναγιώτης Μαρκάκης 
Αικατερίνη Κοκόλη 
Νικηφόρος Πρίντζης 
Η Γραμματέας 
Βασιλική Βώσσου 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 24 Μαρτίου 2000 

Ο ΥΠΟΥΡΓΟΣ 

ΔΗΜΗΤΡΙΟΣ ΓΟΥΡΓΟΥΡΑΚΗΣ 
-♦- 

Αριθ. 35 (7) 

Ορισμός μελών Πειθαρχικού Συμβουλίου Δικηγορικού 
Συλλόγου Χίου. 

ΔΙΚΗΓΟΡΙΚΟΣ ΣΥΛΛΟΓΟΣ ΧΙΟΥ 

Μέλη του Πειθαρχικού Συμβουλίου του Συλλόγου Χίου, 
πληντων έκτου Δ.Σ. Προέδρου κ.λπ. ορίσθηκαν σύμφω¬ 
να και με τις διατάξεις του Κ. περί Δ. οι κάτωθι δικηγόροι 
με υπερδεκαετή άσκηση δικηγορίας και εξαίρετο ήθος, 
ως ακολούθως: 

Ιωάννης Μεργές, τ. Πρόεδρος Δ.Σ.Χίου, 

Σταμάτιος Βαρλάς, τ. μέλος Δ.Σ. 

Ιάκωβος Τσούρος, τ. γ. γραμματέας 
Γεώργιος Μαμμάς 

Δημήτριος Ζαννάρας, τ. ταμίας (αναπληρωματικός) 
και η θητεία των οποίων είναι ενεργή καθ’ όλη τη διάρ¬ 
κεια του έτους 2000 και λήγει την31.12.2000, δυναμένης 
να ανανεώνεται, εχόντων τα καθήκοντα και τις εξουσίες 
των μελών των Πειθαρχικών Συμβουλίων κατ’ αρθ. 72 επ. 
Κ. περί Δ. 

Ο Πρόεδρος Η Γ ενική Γ ραμματέας 

ΙΩΑΝΝΗΣ ΚΕΦΑΛΑΣ ΑΝΘΙΠΠΗ ΖΑΝΝΑΡΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































